دونیادا یئنی نوع کوروناویروس‌دان اؤلنلرین سایی 2 میلیون 260 مینی کئچیب. انفکسیونا یولوخان‌لارین سایی 104 میلیون 315 مین، ویروس‌دان معالیجه اولونا‌راق ساغالان‌لارین سایی دا 76 میلیون 91 مینه چیخیب.
هیندوستان-دا اپیدمی سببیله سون 24 ساعات عرضینده 113 نفر اؤلوب، 11 مین آدام یولوخما قئیده آلینیب. اؤلکه‌ده اینسان ایتکیسی عمومی‌لیکده 154 مین 635-ا، یولوخما سایی ایسه 10 میلیون 778 مین 206-یا یوکسلیب.
مین 849 اؤلوم و تخمینن 160 مین یولوخمانین اولدوغو فیلیسطین-ده آشی لاما باشلاییب. ساغلیق ناظیرلیگی‌نین آشی لامایا ایلک مرحله‌ده "کووید-19" معالیجه‌سی اوچون آیریلمیش خسته‌خانا‌لارین ای سی یو شعبه‌لرینده چالیشان ساغلیق ایشچی‌لریندن باشلادیغی بیلدیریلیب. ایکینجی مرحله‌ده 60 یاش‌دان یوخاری یاش‌لی اینسان‌لار و کرونیکی خسته‌لیک‌لری اولان‌لار آشی اولونا‌جاق.
اپیدمی‌نین باشلانغیجیندان بری 14 نفرین حیاتینی ایتیرن قوزیی قیبریس تورک جمهوریتینده سون 24 ساعات عرضینده آشکارلانان 62 یئنی حادثه ایله یولوخان‌لارین سایی 2 مین 433-ا یوکسلیب. اؤلکه‌ده تام باغلانما احتیمالی گوندمده‌دیر.
اپیدمی‌نین باشلانغیجیندان بری 6 مین 363 نفرین اؤلدوگو، 367 مین 23 یولوخمانین قئیده آلیندیغی سعودیه عربیستانی صاباح‌دان اعتباراً (4 فوریه) 20 اؤلکه‌دن گیریش‌لری دایاندیریب.
اینگیلتره-‌ده ویروس سببیندن سون 24 ساعات عرضینده 449 اؤلوم و 16 مین 840 یئنی یولوخما قئیده آلینیب. اؤلکه‌ده اؤلن‌لرین سایی 108 مین 13، یولوخموش‌لارین سایی ایسه 3 میلیون 852 مین 623 ایدی.
ایتالیا-دا اپیدمی سببیله سون 24 ساعات عرضینده 499 نفرین اؤلمه‌سیله اؤلکه‌ده حیاتینی ایتیرن‌لرین سایی 89 مین 344-ا یوکسلیب. یولوخما‌لارین سایی ایسه 9 مین 660 نفر آرتا‌راق 2 میلیون 570 مین 608 نفره چاتیب.
فرانسا-دا کووید-19 سببیله سون 24 ساعات عرضینده 455 نفر اؤلوب؛ اینسان ایتکیسی 76 مین 512 اولوب. بیر گونده 4 مین 347 یئنی یولوخمانین قئیده آلینماسی ایله اؤلکه‌ده یولوخما فاکت‌لاری‌نین سایی 3 میلیون 201 مین 461-ا یوکسلیب.
ایسپانیا-دا کووید-19-دان سون 24 ساعات عرضینده 724 نفرین اؤلومو ایله، اینسان ایتکیسی 59 مین 805 اولوب. مووافیق دؤورده 29 مین 64 یئنی یولوخمانین قئیده آلینماسی ایله یولوخما‌لارین سایی 2 میلیون 822 مین 805-ا یوکسلیب. حکومت کوروناویروسون موتاسیونا اوغرامیش و چوخ سرعتله یاییلان واریانتینا قارشی برزیل و گونئی افریقا-یا اوچوش‌لاردا ایکی هفته‌لیک محدودیت قویولاجاغینی آچیقلاییب.
پورتوقالیا-دا سون 24 ساعات عرضینده ویروس سببیله حیاتینی ایتیرن‌لرین سایی 260 آرتا‌راق 13 مین 17، 5 مین 540 یئنی یولوخما ایله ویروس آشکارلانان اینسان سایی 731 مین 861 نفره چاتیب. یولوخمانین سیخ اولدوغو یئرلرده سربست حرکتین محدودلاشدیریلماسی، ایلک مکتب‌لر خاریجینده‌کی بوتون مکتب‌لرین باغلانماسی، هفته سونو شهرلر آراسیندا سیاحتین قاداغان ائدیلمه‌سی، گئجه کوچه یه چیخما قاداغاسی، بار، رستوران و آلیش-وئریشین ایش واختی‌نین آزالدیلماسی اوچون تدبیرلر گؤرولور.
